Anastasija Bodnaruka

Anastasija Bodnaruka (; dzimusi ) ir Krievijas starptautiskā lielmeistare šahā (2009).

 Biogrāfija 
Vairākkārtēja Pasaules un Eiropas junioru šaha čempionātu laureāte, kuros izcīnījusi:
 zelta medaļu (2003. gadā Eiropas čempionātā U12 vecuma grupā);
 3 sudraba medaļas (Pasaules čempionātos - 2004. gadā U12 vecuma grupā un 2005. gadā U14 vecuma grupā, 2004. gada Eiropas čempionātā U12 vecuma grupā);
 2 bronzas medaļu (2002. gadā Eiropas čempionātā U10 vecuma grupā, 2012. gadā Pasaules čempionātā U20 vecuma grupā).

2008. gada Krievijas sieviešu šaha čempionātā dalījusi 2.-3. vietu ar Tatjanu Kosincevu (uzvarējusi Nadežda Kosinceva).N.Kosintseva wins Russian Women's Championship 2008 Tajā pašā gadā dalījusi pirmo vietu ar Jeļenu Fataļibekovu Maskavas pilsētas šaha čempionātā un uzvarējusi Krievijas junioru šaha čempionātā U20 vecuma grupā. 2009. gadā Sanktpēterburgā izcīnījusi 3. vietu Ludmilas Rudenko memoriālā. 2013. gadā izcīnījusi sudraba medaļu šaha komandu sacensībās Universiādē Kazaņā un uzvarējusi Krievijas kausa izcīņā šahā.Russian Cup gold for Jakovenko and Bodnaruk 2014. gadā Satkas (Čeļabinskas apgabals) starptautiskajā šaha turnīrā dalījusi pirmo vietu kopā ar Aleksandru Gorjačkinu un Jevgeņiju Ovodu.Five players share first place in Satka Autumn 2014 2016. gadā Novosibirskā Krievijas sieviešu šaha čempionāta superfinālā izcīnījusi 3. vietu.ChessPro. Суперфинал чемпионата России. Новосибирск 2016. Все о турнире 2018. gada septembrī Čeļabinskas apgabala Satkas pilsētā ieņēmusi 11. vietu Krievijas sieviešu šaha čempionāta superfinālā. 2019. gada augustā Iževskā dalījusi 9.-10. vietu Krievijas sieviešu šaha čempionāta superfinālā. 2021. gada oktobrī Ufā dalījusi 10.-12. vietu Krievijas sieviešu šaha čempionāta superfinālā.Суперфинал чемпионата России. Уфа

2023. gada decembrī Samarkandā uzvarējusi Pasaules ātrā šaha čempionātā sievietēm.2023 World Rapid Womens

2024. gada martā izcīnījusi 2. vietu Evas Mozeres piemiņas turnīrā Gracā.CHESS LADIES GRAZ 2024 2024. gada martā uzvarējusi starptautiskā sieviešu šaha turnīrā Taškentā.2nd International Women's Chess Championship Festival "A"

2025. gada maijā izcīnījusi 6. vietu Āzijas čempionātā šahā sievietēm.Asian Individual Women's Chess Championships 2025

2025. gada oktobrī Maskavā ierindojusies 7. vietā Krievijas sieviešu šaha čempionāta superfinālā.75 Чемпионат России по шахматам среди женщин

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Mitru Hedžazipūru, bet 2. kārtā zaudējusi Olgai Girjai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Sabrinu Vegu Gutjerresu, bet 2. kārtā zaudējusi Annai Muzičukai.Women’s World Championship 2018

Pārstāvējusi Krievijas komandu lielākajos komandu šaha turnīros:
 Pasaules šaha olimpiādēs piedalījusies 2016. gadā;OlimpBase :: Women's Chess Olympiads :: Anastasia Bodnaruk
 Eiropas komandu šaha čempionātā piedalījusies 2015. gadā. Komandu vērtējumā izcīnījusi zelta medaļu.OlimpBase :: European Women's Team Chess Championship :: Alexandra Goriachkina
 Pasaules komandu šaha čempionātā piedalījusies 2015. gadā. Gan komandu, gan individuālajā vērtējumā izcīnījusi sudraba medaļas.OlimpBase :: World Women's Team Chess Championship :: Alexandra Goriachkina

Par panākumiem turnīros FIDE 2009. gadā Bodnarukai piešķīra starptautiskās lielmeistares (WGM) nosaukumu. 2010. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1992. gadā dzimušie
Kategorija:Krievijas šahisti